Månedsrapport juni 2024 Blåveisen

Fagområde med ekstra stort fokus

Denne måneden har vi fortsatt med tema insekter. Barna har vist stor interesse for maur, så vi har fult deres initiativ med videre fokus på det. Vi fant en bok som viste hvordan en maurtue var bygget opp og hva de hadde inne, samt hva den var laget av. Boka gjorde det på en interessant måte med noen fun facts innimellom, som hvordan maur snakker til hverandre. På barnas initiativ begynte vi prosessen med å lage en maurtue. Denne har vi brukt en del tid på. Vi brukte ulike materialer, vi snakket om hver del av prosessen og de som ville fikk være med å lage. Barna var med og bestemte hva de ulike rommene i maurtua skulle inneholde, og deretter med på å lage det og sette det på plass. Av og til når vi er ute, kan barna komme på noe av det vi har snakket om når det gjelder maur. Vi har hatt en spennende prosess med barna og lært oss mange ting. Med dette avslutter vi insekts-temaet.

Vi har heldigvis fått vært mye ute i juni, og barna trives godt med lite tøy og mye fart ute. Vi har fått vært på tur og kost oss litt utenfor gjerdet. Barna har fått brukt kroppen masse og utfordret seg grovmotorisk.

Det har vært veldig varmt en stund i juni, og vi har prøvd å variere mellom å være ute og inne. Barna trenger ofte pause fra sola og varmen. Vi minner dem på å drikke og har flaskene tilgjengelige.

Vi har allerede sagt hade til noen av førskolebarna. Vi kommer til å savne dere alle, lykke til på skolen!

Ha en fin sommer! Sees igjen til høsten